b'\n_START_ARTICLE_\nGaga: Five Foot Two\n_START_SECTION_\nSinopsis\n_START_PARAGRAPH_\nPotrivit Netflix, Gaga: Five Foot Two este realizat \xc3\xaen stil cin\xc3\xa9ma v\xc3\xa9rit\xc3\xa9, oferindu-le spectatorilor \xe2\x80\x9eun acces nefiltrat din culisele\xe2\x80\x9d unui an din via\xc8\x9ba lui Gaga, \xc3\xaenf\xc4\x83\xc8\x9bi\xc8\x99\xc3\xa2nd produc\xc8\x9bia \xc8\x99i lansarea celui de-al cincilea ei album de studio, Joanne. Pe parcursul documentarului sunt prezentate numeroase evenimente precum experien\xc8\x9bele cu anturajul ei, interac\xc8\x9biunea cu fanii, precum \xc8\x99i lupta cu durerile cronice, cauzate de apari\xc8\x9bia bolli fibromialgie. Filmul ofer\xc4\x83, de asemenea, o privire am\xc4\x83nun\xc8\x9bit\xc4\x83 \xc3\xaen ceea ce prive\xc8\x99te crearea \xc8\x99i executarea spectacolului din pauza meciului de fotbal Super Bowl LI, interpretare ce a ob\xc8\x9binut laude pe scar\xc4\x83 larg\xc4\x83 din partea criticilor de specialitate. \xc3\x8en plus, documentarul acoper\xc4\x83 o varietate de alte subiecte, precum via\xc8\x9ba personal\xc4\x83, filmarea serialului  American Horror Story: Roanoke \xc3\xaen care Gaga joac\xc4\x83 rolul personajului Sc\xc3\xa1thach, \xc8\x99i o discu\xc8\x9bie despre conflictul cu artista Madonna, printre altele.\n_START_SECTION_\nRecep\xc8\x9bia criticilor\n_START_PARAGRAPH_\nGaga: Five Foot Two a primit, \xc3\xaen general, recenzii pozitive din partea criticilor de specialitate. Pe platforma de recenzii Rotten Tomatoes, documentarul de\xc8\x9bine o rat\xc4\x83 de aprobare de 74%, pe baza a 34 de recenzii, cu un rating mediu de 6.4/10. Consensul website-ului a fost: \xe2\x80\x9eGaga: Five Foot Two ofer\xc4\x83 o privire cu coada ochiului din via\xc8\x9ba c\xc3\xa2nt\xc4\x83re\xc8\x9bei, una totu\xc8\x99i sl\xc4\x83bit\xc4\x83 de un obiectiv incoerent \xc8\x99i anumite \xc3\xaenregistr\xc4\x83ri lips\xc4\x83\xe2\x80\x9d. Pe website-ul Metacritic, filmul a ob\xc8\x9binut un scor de 63 din 100, bazat pe 15 critici, indic\xc3\xa2nd \xe2\x80\x9erecenzii general favorabile\xe2\x80\x9d._NEWLINE_\xc3\x8entr-o recenzie pentru revista Variety, criticul de film Owen Gleiberman a spus c\xc4\x83 \xe2\x80\x9eGaga radiaz\xc4\x83 cu o energie foarte puternic\xc4\x83 \xe2\x80\x94 este amuzant\xc4\x83 \xc8\x99i foarte con\xc8\x99tient\xc4\x83 de fiecare lucru pe care \xc3\xael face\xe2\x80\x9d, compar\xc3\xa2nd Gaga: Five Foot Two cu alte documentare muzicale precum \xc3\x8en pat cu Madonna (1990). Acesta a l\xc4\x83udat regia lui Moukarbel, afirm\xc3\xa2nd c\xc4\x83 s-a dovedit a fi capabil \xe2\x80\x9erearanjeze lucrurile\xe2\x80\x9d, prezent\xc3\xa2nd at\xc3\xa2t c\xc4\x83derile nervoase ale lui Gaga, c\xc3\xa2t \xc8\x99i camaraderia acesteia cu fanii ei. Leslie Felperin de la publica\xc8\x9bia The Hollywood Reporter a complimentat scenele emo\xc8\x9bionante ale documentarului, precum cea \xc3\xaen care Gaga \xc3\xaei red\xc4\x83 bunicii ei c\xc3\xa2ntecul \xe2\x80\x9eJoanne\xe2\x80\x9d. Redactorul a observat faptul c\xc4\x83, datorit\xc4\x83 camerelor de filmat care au limitat intimitatea, solista a fost mai concentrar\xc4\x83 \xc8\x99i atent\xc4\x83 la apari\xc8\x9bia ei. Felperin s-a declarat \xc3\xaenc\xc3\xa2ntat\xc4\x83 de tehnicile de filmare ale lui, spun\xc3\xa2nd c\xc4\x83 \xe2\x80\x9e\xc3\xaentregul pachet este asamblat cu stil \xc8\x99i competen\xc8\x9b\xc4\x83, cu ajutorul gra\xc8\x9biosului montaj realizat Greg Arata, ajut\xc3\xa2nd s\xc4\x83 creeze un puternic sim\xc8\x9b al continuit\xc4\x83\xc8\x9bii \xc8\x99i povestirii. Moukarbel \xc8\x99i inginerii de sunet au deseori alegeri ciudate \xc3\xaen ceea ce prive\xc8\x99te coloana sonor\xc4\x83 \xc8\x99i rafala de edit\xc4\x83ri rapide, suger\xc3\xa2nd nebunia din via\xc8\x9ba lui Gaga\xe2\x80\x9d.'